Om Grev Christians ungdom ved vi kun lidt. Ved faderens død i [[1440]] efterfulgte Christian og hans brødre Morits og Gerhard<ref name="Salm 885"/> ham som greve af Oldenburg. Han opholdt sig et stykke tid ved den [[Tysk-romerske rige|tysk-romerske]] [[kejser]] [[Frederik 3. (Tysk-romerske rige)|Frederik 3.]]’s [[hof]]. Men af langt større betydning for hans fremtid blev det, at hans morbror Hertug Adolf tog sig af hans opdragelse. Den barnløse hertug ønskede nemlig at gøre ham til sin arving i sine fyrstendømmer, og det lykkedes også Adolf at få Christian hyldet som sin efterfølger i Slesvig.<ref name="Salm 885"/> Ved hans hof og under hans ledelse fik den unge grev Christian også rig lejlighed til at stifte erfaring med politiske forhold, hvad der siden skulle blive ham til stor nytte.
Historie Biblioteks-_og_informationsvidenskab